2023 துடுப்பாட்ட உலகக்கிண்ணம்

2023 ஐசிசி ஆண்கள் துடுப்பாட்ட உலகக்கிண்ணம் (2023 ICC Men's Cricket World Cup) என்பது துடுப்பாட்ட உலகக்கிண்ணத்தின் 13-ஆவது பதிப்பாகும், இது பன்னாட்டுத் துடுப்பாட்ட அவையினால் ஒழுங்கு செய்யப்பட்டு நான்காண்டுகளுக்கு ஒருமுறை நடத்தப்படும் ஒருநாள் பன்னாட்டுத் துடுப்பாட்டத் தொடர் ஆகும். இத்தொடரை 2023 அக்டோபர் 5 முதல் நவம்பர் 19 வரை இந்தியா பொறுப்பேற்று நடத்துகிறது. இத்தொடர் 2023 பெப்ரவரி, மார்ச்சில் நடத்தப்படுவதாக இருந்து, கோவிட்-19 பெருந்தொற்று காரணமாக பின்போடப்பட்டது.

இங்கிலாந்து அணி 2019 பதிப்பில் நியூசிலாந்தை இறுதிப்போட்டியில் வென்று நடப்பு வாகையாளராகப் போட்டியிடுகிறது. மொத்தம் 10 தேசிய அணிகள் 2023 தொடரில் போட்டியிடுகின்றன. முதல்தடவையாக இந்தியா தனித்து உலகக்கிண்ணப்போட்டியை இம்முறை நடத்துகிறது. முன்னதாக இந்தியத் துணைக்கண்டத்தின் ஏனைய நாடுகளுடன் இணைந்து 1987, 1996, 2011 போட்டிகளை நடத்தியிருந்தது.

இறுதிப்போட்டி 2023 நவம்பர் 19 அன்று அகமதாபாதில் உள்ள நரேந்திர மோடி விளையாட்டரங்கில் விளையாடப்படும். இரண்டு அரையிறுதிப் போட்டிகள் மும்பை வான்கேடே அரங்கம், கொல்கத்தா ஈடம் கார்டன்சு ஆகியவற்றில் நடைபெறுகின்றன.

நிகழிடங்கள்
இத்தொடர் இந்தியாவின் 10 வெவ்வேறு நகரங்களில் உள்ள 10 துடுப்பாட்ட அரங்குகளில் நடைபெறவுள்ளது. முதல் இறுதிப்போட்டி மும்பையிலுள்ள வான்கடே அரங்கிலும், இரண்டாவது அரையிறுதிப்போட்டி கொல்கத்தாவில் உள்ள ஈடன் கார்டன்ஸ் அரங்கிலும் நடைபெறவுள்ளன. அகமதாபாத்தில் உள்ள நரேந்திர மோடி விளையாட்டரங்கில் இறுதிப்போட்டி நடைபெறவுள்ளது.

குழுநிலைப் போட்டிகள்
அக்டோபர் 5ஆம் தேதி உலகக்கிண்ணத்தின் தொடக்கப் போட்டிக்கு 100 நாட்கள் முன்பு 27 ஜூன் 2023 அன்று மும்பையில் நடந்த நிகழ்வில் போட்டி அட்டவணையை ஐசிசி அறிவித்தது.

புள்ளிப்பட்டியல்

முதல் நான்கு இடங்களைப் பெற்ற அணிகள் அரையிறுதிக்குத் தகுதிபெறும்.

போட்டிகள்

வெளியேற்ற நிலைப் போட்டிகள்
பாக்கித்தான் அரையிறுதிக்குத் தகுதி பெறுமானால், அவர்கள் கொல்கத்தா, ஈடன் கார்டன்சில் விளையாடுவார்கள் என ஐசிசி அறிவித்தது. இந்தியா அரையிறுதிக்குத் தகுதி பெறுமானால் அவர்கள் மும்பை, வான்கேடே அரங்கில் விளையாடுவார்கள். அரையிறுதியில் இந்தியா பாக்கித்தானுடன் விளையாடினால், ஆட்டம் ஈடன் கார்டன்சில் இடம்பெறும். அனைத்து வெளியேற்றநிலைப் போட்டிகளுக்கும் ஒரு நாள் ஒதுக்கி வைக்கப்படும்.

அரையிறுதி

இறுதி

மேற்கோள்கள் 

துடுப்பாட்ட உலகக்கிண்ணம்
இந்தியாவில் துடுப்பாட்டம்
2023 இல் விளையாட்டுகள்